**Ministru kabineta noteikumu projekta** "**Grozījums Ministru kabineta 2016. gada 17. maija noteikumos Nr.306** "**Noteikumi par prasībām uz iepakojumiem izvietojamiem brīdinājumiem par ietekmi uz veselību**"" **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Veselības ministrijas iniciatīvas saskaņā ar Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 7. panta sesto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma 7. panta otrās daļas 3. punktu uz katras smēķēšanai paredzētā tabakas izstrādājuma iepakojuma vienības un jebkāda ārējā iepakojuma ir jāizvieto kombinēts brīdinājums par ietekmi uz veselību. Savukārt Ministru kabineta 2016. gada 17. maija noteikumi Nr. 306 "Noteikumi par prasībām uz iepakojumiem izvietojamiem brīdinājumiem par ietekmi uz veselību" nosaka kārtību, kādā ražotājiem un importētājiem šie kombinētie brīdinājumi par ietekmi uz veselību un tajos ietveramie rakstveida brīdinājumi ir jāizvieto.Patlaban spēkā esošajos Ministru kabineta 2016. gada 17. maija noteikumos Nr.306 "Noteikumi par prasībām uz iepakojumiem izvietojamiem brīdinājumiem par ietekmi uz veselību" 3. pielikuma 12. punktā nepieciešams veikt redakcionālus labojumus, vārdu "tagad" aizstājot ar vārdu "smēķēšanu". Minēto noteikumu izstrādes laikā 3. pielikums tika saskaņots ar Eiropas Komisijas direktīvas 2012/9/ES I pielikumu, kura tulkotajā versijā latviski ir neprecīzi tulkots 3. pielikuma 12. punkts no angļu valodas "Quit smoking – stay alive for those close to you" tulkojot kā "Atmetiet tagad – tuviniekiem jūs esat vajadzīgs dzīvs". Tādējādi šobrīd ir izveidojusies situācija, ka minēto noteikumu 3. pielikumā 12. punkts paredz, ka rakstveida brīdinājums uz kombinētā brīdinājuma par ietekmi uz veselību ir "Atmetiet tagad – tuviniekiem jūs esat vajadzīgs dzīvs", savukārt uz kombinēto brīdinājumu par ietekmi uz veselību attēluparaugiem šo noteikumu 2. pielikumā rakstveida brīdinājums ir "Atmetiet smēķēšanu – tuviniekiem jūs esat vajadzīgs dzīvs". Ņemot vērā minēto, lai novērstu neprecizitāti un viestu skaidrību uzņēmējiem par to, kurš rakstiskais brīdinājums ir jāizmanto, nepieciešams veikt minēto tehnisko grozījumu 3. pielikuma 12. punktā. |
| 3. | Projekta izstrādē iesaistītās institūcijas |  Veselības ministrija |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu.** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tabakas izstrādājumu ražotāji un importētāji, kuriem jāizvieto kombinēts brīdinājums par ietekmi uz veselību uz katras smēķēšanai paredzētā tabakas izstrādājuma iepakojuma vienības un jebkāda ārējā iepakojuma. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

III, IV un V sadaļa – projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika saskaņots ar Tabakas izstrādājumu ražotāju nacionālo asociāciju (TIRNA). |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti | 2017.gada 27.janvārī Tabakas izstrādājumu ražotāju nacionālā asociācija (TIRNA) saskaņoja noteikumu projektu bez iebildumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Veselības ministre Anda Čakša

Vīza: Valsts sekretārs Kārlis Ketners

Timša 67876081

Liga.Timsa@vm.gov.lv